William Kent Krueger

William Kent Krueger (født 16. november 1950 i Torrington i Wyoming i USA) er en amerikansk forfatter av kriminalromaner. De er satt til det nordlige Minnesota, i indianerreservater eller i områdene rundt om, og meget av ojibweindianernes kultur er trukket inn i bøkene.

Liv og virke
 Bakgrunn
Krueger begynte på studier ved Stanford University, men ble tvunget til å slutte etter ett år på grunn av sin deltakelse i studentopprøret i 1970. Han livnærte seg deretter som tømmerhugger, grøftegraver, anleggsarbeider og frilansjournalist.

Forfatter
På tross av at han har skrevet "hele livet", debuterte ikke Krueger i bokform før i 1998 – 48 år gammel. Da utga han den fire ganger prisvinnende kriminalromanen Iron Lake. Krueger har senere skrevet flere bøker om hovedpersonen fra Iron Lake, tidligere sheriff Cork O'Connor fra Minnesota.

Krueger er bosatt i Saint Paul i Minnesota med sin familie. En stor del av befolkningen i det nordlige Minnesota er av blandet opphav. På college hadde han selv tenkt på å bli kulturantropolog. Han var blitt fascinert av forskningen rundt ojibweindianernes kultur. Dette skulle han så veve inn i sitt forfatterskap. Hans bøker utspiller seg gjerne i, eller rundt, indianerreservater. Hovedskikkelsen i bøkene, Cork O'Connor, er delvis ojibwe, delvis irsk.

Krueger var godt opplest på de første ojibwehistorikeres arbeider, William Whipple Warren, Gerald Vizenor og Basil Johnston. Hadde også lest romaner av Louise Erdrich og Jim Northrup. Han gjorde seg også personlig fortrolig med folkegruppens kultur. 

Han har vunnet en lang rekke priser for sitt forfatterskap, inkludert fire ganger Minnesota Book Award og The Anthony Award for årets beste kriminalroman to år på rad. I 2014 ble has kriminalroman Ordinary Grace tildelt Edgar-prisen, The Macavity Award, The Anthony Award og The Barry Award.

 Bibliografi 
 Iron Lake (1998)
 Boundary Waters (1999)
 Purgatory Ridge (2001)
 The Devil's Bed (2003)
 Blood Hollow (2004)
 Mercy Falls (2005)
 Copper River (2006)
 Thunder Bay (2007)
 Red Knife (2008)

 Priser og utmerkelser 
 Loft-McKnight Fiction Award 1998 Iron Lake
 Minnesota Book Award 1999, for  Iron Lake
 Anthony Award for Best First Novel 1999, for Iron Lake
 Barry Award for Best First Novel 1999, for Iron Lake
 Friends of American Writers Prize 1999 
 Minnesota Book Award 2002, for Purgatory Ridge
 Dilys Award 2002, for Purgatory Ridge
 Readers Choice Award 2003 
 Anthony Award for Best Novel 2005, for Blood Hollow
 Anthony Award for Best Novel 2006, for Mercy Falls
 Minnesota Book Award 2007, for Copper River
 Dilys Award 2008, for Thunder Bay
 Minnesota Book Award 2008, for Thunder Bay
 Edgar for Best Novel 2014, for Ordinary Grace
 The Macavity Award for Best Mystery Novel 2014, for Ordinary Grace
 The Anthony Award for Best Novel 2014, for Ordinary Grace
 The Barry Award for Best Novel 2014, for Ordinary Grace

 Referanser 

 Eksterne lenker 

 Minnesota Radio, interview med William Kent Krueger
 Mystery Ink: Interview med William Kent Krueger 
 Shots Ezine: Ali Karim – Interview med William Kent Kreuger

Kategori:Krimforfattere fra USA
Kategori:Personer fra Goshen County i Wyoming
Kategori:Fødsler i 1950